ai4bharat/Pralekha huggingface dataset:
रसायन एवं उर्वरक मंत्रालय
देश में रबी सीजन की जरूरतों को पूरा करने के लिए यूरिया, डीएपी, एमओपी, एनपीकेएस और एसएसपी उर्वरकों की पर्याप्त उपलब्धता है
मीडिया की कुछ खबरों में तमिलनाडु के त्रिची और राजस्थान में उर्वरकों की कमी का दावा किया गया है। ऐसी खबरें तथ्यहीन हैं। यह स्पष्ट किया जाता है कि देश में रबी सीजन 2022-23 की जरूरतों को पूरा करने के लिए उर्वरकों की पर्याप्त उपलब्धता है। भारत सरकार सभी राज्यों को जरूरत के अनुरूप उर्वरक भेज रही है। इसके बाद संबंधित राज्य सरकारों की यह जिम्मेदारी है कि वे अपने राज्य में जिले के भीतर और अंतर- जिला वितरण के माध्यम से उर्वरक की उपलब्धता सुनिश्चित करें।
देश में उर्वरकों की उपलब्धता के आंकड़े निम्नलिखित हैं:
यूरिया: रबी सीजन 2022-23 के दौरान पूरे भारत में यूरिया की अनुमानित जरूरत 180.18 लाख मीट्रिक टन  है। 16.11.2022 तक इसकी अनुपातिक जरूरत 57.40 लाख मीट्रिक टन की है। इसके लिए उर्वरक विभाग  ने 92.54 लाख मीट्रिक टन की उपलब्धता सुनिश्चित की है। इस दौरान यूरिया की बिक्री 38.43 लाख मीट्रिक टन हुई है। इसके अलावा राज्यों के पास 54.11 लाख मीट्रिक टन का क्लोजिंग स्टॉक  है। इसके अलावा यूरिया संयंत्रों में 1.05 लाख मीट्रिक टन और पत्तनों पर 5.03 लाख मीट्रिक टन का स्टॉक उपलब्ध है, जिससे यूरिया की मांग को पूरा किया जा सके।
डीएपी: रबी सीजन 2022-23 के दौरान पूरे देश में डीएपी की अनुमानित जरूरत 55.38 लाख मीट्रिक टन की है। 16.11.2022 तक इसकी अनुमानिक आवश्यकता 26.98 लाख मीट्रिक टन है। इसके लिए उर्वरक विभाग ने 36.90 लाख मीट्रिक टन की उपलब्धता सुनिश्चित की है। इस दौरान डीएपी की बिक्री 24.57 लाख मीट्रिक टन हुई है। इसके अलावा राज्यों के पास इसका 12.33 लाख मीट्रिक टन क्लोजिंग स्टॉक है। इसके अलावा डीएपी की मांग को पूरा करने के लिए डीएपी संयंत्रों में 0.51 लाख मीट्रिक टन और पत्तनों पर 4.51 लाख मीट्रिक टन का स्टॉक उपलब्ध है।
एमओपी: रबी सीजन 2022-23 के दौरान पूरे देश में एमओपी  की अनुमानित जरूरत 14.35 लाख मीट्रिक टन है। 16.11.2022 तक इसकी अनुमानित आवश्यकता 5.28 लाख मीट्रिक टन की है। इसके लिए उर्वरक विभाग ने 8.04 लाख मीट्रिक टन की उपलब्धता सुनिश्चित की है। इसके अलावा राज्यों के पास इसका 5.03 लाख मीट्रिक टन का क्लोजिंग स्टॉक है। इसके अलावा पत्तनों पर 1.17 लाख मीट्रिक टन का स्टॉक उपलब्ध है, जिससे एमओपी की मांग को पूरा किया जा सके।
एनपीकेएस: रबी सीजन 2022-23 के दौरान पूरे देश में एनपीकेएस की अनुमानित जरूरत 56.97 लाख मीट्रिक टन है। 16.11.2022 तक इसकी अनुमानित आवश्यकता 20.12 लाख मीट्रिक टन की है। इसके लिए उर्वरक विभाग ने 40.76 लाख मीट्रिक टन की उपलब्धता सुनिश्चित की है। इस दौरान एनपीकेएस की बिक्री 15.99 लाख मीट्रिक टन हुई है। राज्यों के पास इसका 24.77 लाख मीट्रिक टन का क्लोजिंग स्टॉक है। इसके अलावा एनपीकेएस की मांग को पूरा करने के लिए संयंत्रों में 1.24 लाख मीट्रिक टन और पत्तनों पर 2.93 लाख मीट्रिक टन का स्टॉक उपलब्ध है।
एसएसपी: रबी सीजन 2022-23 के दौरान पूरे देश में एसएसपी की अनुमानित जरूरत 33.64 लाख मीट्रिक टन है। 16.11.2022 तक इसकी अनुमानित आवश्यकता 14.05 लाख मीट्रिक टन की है। इसके लिए उर्वरक विभाग ने 24.79 लाख मीट्रिक टन की उपलब्धता सुनिश्चित की है। इस अवधि के दौरान एसएसपी की बिक्री 9.25 लाख मीट्रिक टन हुई है। राज्यों के पास इसका 15.54 लाख मीट्रिक टन का क्लोजिंग स्टॉक है। इसके अलावा संयंत्रों में 1.65 लाख मीट्रिक टन का स्टॉक उपलब्ध है, जिससे एसएसपी की मांग को पूरा किया जा सके।
इस तरह देश में रबी सीजन 2022-23 की जरूरतों को पूरा करने के लिए यूरिया, डीएपी, एमओपी, एनपीकेएस और एसएसपी उर्वरकों की उपलब्धता पर्याप्त है।
स्वास्थ्य एवं परिवार कल्याण मंत्रालय
लोकसभा अध्यक्ष श्री ओम बिड़ला और डॉ. हर्षवर्धन ने संसद भवन में स्वास्थ्य जागरूकता एवं जांच शिविर का उद्घाटन किया
(लोकसभा अध्यक्ष श्री ओम बिड़ला ने स्वास्थ्य एवं परिवार कल्याण मंत्री डॉ. हर्षवर्धन, स्वास्थ्य एवं परिवार कल्याण राज्य मंत्री श्री अश्विनी कुमार चौबे तथा वित्त राज्य मंत्री श्री अनुराग सिंह ठाकुर के साथ आज संसद भवन में स्वास्थ्य जागरूकता एवं जांच शिविर का उद्घाटन किया। इससे सांसदों एवं उनके परिजनों को स्वास्थ्य जागरूकता एवं जांच सेवाएं उपलब्ध होंगी।
यह स्वास्थ्य शिविर लोकसभा सचिवालय के सहयोग से सीजीएचएस द्वारा रविवार के दिनों को छोड़कर 20 नवम्बर से 4 दिसंबर तक आयोजित किया जा रहा है। अखिल भारतीय आयुर्विज्ञान संस्थान, सफदरजंग अस्पताल, डॉ. राम मनोहर लोहिया अस्पताल, लेडी हार्डिंग मेडिकल कॉलेज और सुचेता कृपलानी अस्पताल के विशेषज्ञ चिकित्सक अपनी स्वास्थ्य सेवाएं प्रदान कर रहे हैं। आयुर्वेद, होम्योपैथी, यूनानी, सिद्धा, प्राकृतिक चिकित्सा और योग के क्षेत्र में स्वास्थ्य शिक्षा के बारे में परामर्श देने के साथ-साथ इन स्वास्थ्य शिविरों में रेडियोलॉजी और बायो-केमिस्ट्री की संबंधित जांचों की सुविधा भी प्रदान की जा रही है। विभिन्न रोगों के बारे में जागरूकता बढ़ाने के उद्देश्य से इस स्वास्थ्य शिविर में एक प्रदर्शनी भी लगाई गई है।
इस कार्यक्रम में प्रभारी स्वास्थ्य सचिव डॉ. अरुण पांडा, संयुक्त सचिव श्री आलोक सक्सेना और स्वास्थ्य मंत्रालय के वरिष्ठ अधिकारी और चिकित्सक भी उपस्थित थे।
प्रधानमंत्री कार्यालय
प्रधानमंत्री ने अंतर्राष्ट्रीय बाघ दिवस के अवसर पर बाघ संरक्षणवादियों के प्रयासों की सराहना की
प्रधानमंत्री श्री नरेन्द्र मोदी ने अंतर्राष्ट्रीय बाघ दिवस के अवसर पर बाघ संरक्षणवादियों के प्रयासों की सराहना की है।
उन्होंने ट्वीट में कहा:
“अंतर्राष्ट्रीय बाघ दिवस पर मैं उन सभी की सराहना करता हूं जो बाघ की रक्षा के लिए सक्रिय रूप से काम कर रहे हैं। आपको ये जानकर गर्व होगा कि भारत में 75,000 वर्ग किमी में फैले 52 बाघ अभयारण्य हैं। बाघ संरक्षण के सिलसिले में स्थानीय समुदायों को शामिल करने के लिए कई अभिनव उपाय किए जा रहे हैं।”
स्वास्थ्य एवं परिवार कल्याण मंत्रालय
भारत में कोविड-19 का कुल टीकाकरण कवरेज 84 करोड़ के ऐतिहासिक आंकड़े के पार पहुंचा
बीते चौबीस घंटे में 72 लाख से अधिक खुराकें लगाई गईं
स्वस्थ होने की वर्तमान दर 97.78 प्रतिशत
पिछले 24 घंटों में 31,382 नए रोगी सामने आए
भारत में सक्रिय मरीजों की संख्या  कुल मामलों का 0.89% है
पिछले 91 दिनों के लिए साप्ताहिक सक्रिय मामलों की दर  3% से कम
 के ऐतिहासिक आंकड़े के पार पहुंच गया है। इस उपलब्धि को 82,33,242 टीकाकरण सत्रों के जरिये हासिल किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,70,563
|
|
दूसरी खुराक
|
|
88,01,251
|
|
अग्रिम पंक्ति के कर्मी
|
|
पहली खुराक
|
|
1,83,48,120
|
|
दूसरी खुराक
|
|
1,47,20,755
|
|
18-44 वर्ष आयु वर्ग
|
|
पहली खुराक
|
|
34,09,34,722
|
|
दूसरी खुराक
|
|
6,89,23,655
|
|
45-59 वर्ष आयु वर्ग
|
|
पहली खुराक
|
|
15,45,17,383
|
|
दूसरी खुराक
|
|
7,22,23,600
|
|
60 वर्ष से अधिक
|
|
पहली खुराक
|
|
9,87,31,605
|
|
दूसरी खुराक
|
|
5,39,46,372
|
|
कुल
|
|
|
|
84,15,18,026
पिछले 24 घंटों में 32,542 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,28,48,273 हो गई है।
नतीजतन, भारत में स्वस्थ होने की दर 97.78% है।स्वस्थ होने की दर मार्च,2020 के बाद से उच्चतम स्तर पर है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 89 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 31,382 नए मरीज सामने आए हैं।
वर्तमान में 3,00,162 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.89% हैं।मार्च,2020 के बाद से सक्रिय मामलों की सबसे कम संख्या है।
देश भर में जांच क्षमता का विस्तार लगातार जारी है। पिछले 24 घंटों में कुल 15,65,696 जांच की गई हैं। भारत ने अब तक कुल 55.99 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 2.07 प्रतिशत है जो पिछले 91 दिनों से लगातार 3% से कम बनी हुई है। दैनिक रूप से पुष्टि वाले मामलों की दर 2.00 प्रतिशत है। दैनिक सकारात्मकता दर पिछले 25 दिनों से 3 प्रतिशत से कम और लगातार 108 दिनों से दैनिक 5 प्रतिशत से नीचे बनी हुई है।
एमजी/एएम/एजे
उपभोक्ता कार्य, खाद्य एवं सार्वजनिक वितरण मंत्रालय
रबी विपणन मौसम 2023-24 में अब तक गेहूं की बम्पर खरीद, पिछले वर्ष के 260 लाख मीट्रिक टन की खरीद के आंकड़े को पार किया
केंद्रीय पूल में गेहूं और चावल की संयुक्त स्टॉक स्थिति 579 एलएमटी से अधिक
वर्तमान गेहूं खरीद अभियान के दौरान 47,000 करोड़ रुपये के न्यूनतम समर्थन मूल्य से 21 लाख से अधिक किसान लाभान्वित हुए
चालू रबी विपणन मौसम  2023-24 के दौरान गेहूं की खरीद सुचारू रूप से जारी है। इस मौसम में 30.05.2023 तक गेहूं की खरीद 262 लाख मीट्रिक टन  हुई। पिछले वर्ष की 188 लाख मीट्रिक टन खरीद की तुलना में 74 लाख मीट्रिक टन अधिक खरीद हुई है। सरकार ने खरीद के लिए 47,000 करोड़ रुपये का न्यूनतम समर्थन मूल्य  रखा है, जिससे 21.27 लाख किसान पहले ही लाभान्वित हो चुके हैं। गेहूं की खरीद में प्रमुख योगदान पंजाब, मध्य प्रदेश और हरियाणा ने दिया है। पंजाब ने 121.27 लाख मीट्रिक टन, मध्य प्रदेश ने 70.98 लाख मीट्रिक टन और हरियाणा ने 63.17 लाख मीट्रिक टन गेहूं खरीदा है।
इस वर्ष भारत सरकार ने बेमौसम वर्षा के कारण गेहूं के गुणवत्ता निर्देशों में छूट प्रदान की है। सरकार द्वारा किये गये विभिन्न उपायों में ग्राम पंचायत स्तर पर गेहूं खरीद केन्द्र खोला जाना; सहकारी समितियों/ग्राम पंचायतों/आढ़तियों आदि के माध्यम से खरीद करना; बेहतर पहुंच के लिए नामित खरीद केंद्रों के अलावा और खरीद कार्यों के लिए किसान उत्पादन संगठनों  को शामिल करने की अनुमति प्रदान करना शामिल है।
धान की खरीद भी सुचारू रूप से चल रही है। खरीफ विपणन मौसम  2022-23 की खरीफ फसल के दौरान 30.05.2023 तक 385 लाख मीट्रिक टन  चावल की खरीद की जा चुकी है। अभी 110 एलएमटी की खरीद बाकी है। इसके अलावा खरीफ विपणन मौसम 2022-23 की रबी फसल के दौरान 106 एलएमटी चावल की खरीद का अनुमान लगाया गया है।
केन्द्रीय पूल में गेहूं और चावल की संयुक्त स्टॉक स्थिति 579 एलएमटी  से अधिक है। देश में खाद्यान की स्थिति आवश्यकताओं को पूरा करने के लिए संतोषजनक है।
प्रधानमंत्री कार्यालय
प्रधानमंत्री ने पुरुष हॉकी टीम को एशियाई खेलों में स्वर्ण पदक जीतने पर बधाई दी
प्रधानमंत्री श्री नरेन्द्र मोदी ने एशियाई खेलों में स्वर्ण पदक जीतने पर पुरुष हॉकी टीम को बधाई दी है।
प्रधानमंत्री ने एक्स पर पोस्ट किया;
एशियाई खेलों में हमारी पुरुष हॉकी टीम की शानदार स्वर्ण पदक की जीत! इस उत्कृष्ट प्रदर्शन के लिए टीम को बधाई। टीम ने अटूट प्रतिबद्धता, जुनून और तालमेल से न केवल इस खेल में जीत हासिल की बल्कि अनगिनत भारतीयों के दिल भी जीत लिए। यह जीत उनके जज्बे का प्रमाण है। भविष्य के प्रयासों के लिए शुभकामनाएं।'
टवीट लगाएं
कोयला मंत्रालय
केन्द्रीय मंत्री श्री प्रल्हाद जोशी ने हर घर तिरंगा अभियान के उपलक्ष्य में राष्ट्रीय ध्वज फहराया
केन्द्रीय संसदीय कार्य, कोयला और खान मंत्री श्री प्रल्हाद जोशी ने आज कर्नाटक के धारवाड़ निर्वाचन क्षेत्र में अपने आवास पर हर घर तिरंगा अभियान की अगुवाई की और राष्ट्रीय ध्वज फहराया। कोयला और खान मंत्रालय और सार्वजनिक क्षेत्र के उपक्रमों/अधीनस्थ कार्यालयों के कर्मचारियों ने भी देश भर में अपने आवासों और टाउनशिप में राष्ट्रीय ध्वज फहराया। श्री प्रह्लाद जोशी ने कोयला और खान मंत्रालयों और सार्वजनिक क्षेत्र के उपक्रमों के कर्मचारियों, स्टाफ के सदस्यों और ठेका श्रमिकों का आह्वान किया कि वे देशभक्ति के उत्साह के साथ 'हर घर तिरंगा' अभियान को बड़े पैमाने पर मनाने के लिए राष्ट्र के साथ शामिल हों।
भारत की आजादी के 75 गौरवशाली वर्षों को मनाने के लिए चल रहे आजादी का अमृत महोत्सव समारोह के हिस्से के रूप में, प्रधानमंत्री श्री नरेन्द्र मोदी ने नागरिकों का आह्वान किया है कि वे इस स्वतंत्रता दिवस पर घरों में राष्ट्रीय ध्वज फहराकर 'हर घर तिरंगा' आंदोलन में शामिल हों।
प्रधानमंत्री के आह्वान पर, कोयला और खान मंत्रालयों के साथ-साथ सार्वजनिक क्षेत्र के उपक्रमों  के कर्मचारियों, परिवार के सदस्यों और नागरिकों के बीच देशभक्ति की भावना जगाने के लिए उन्हें अभियान में भाग लेने की सलाह दी गई है।
श्री प्रल्हाद जोशी के मार्गदर्शन में तिरंगे के बारे में जागरूकता को बढ़ावा देने के लिए कोयला एवं खान मंत्रालयों और सार्वजनिक क्षेत्र के उपक्रमों के कर्मचारियों, स्टाफ के सदस्यों और श्रमिकों को राष्ट्रीय ध्वज वितरित किया गया। कर्मचारियों को तिरंगे के साथ अपनी फोटो/सेल्फी पोस्ट करने और उसे संस्कृति मंत्रालय की वेबसाइट पर अपलोड करने के लिए भी प्रोत्साहित किया गया।
कोल इंडिया लिमिटेड  और उसकी सहायक कंपनियों, नाल्को, एचसीएल, एमईसीएल ने 'हर घर तिरंगा' अभियान के हिस्से के रूप में कई कार्यक्रमों और क्रियाकलापों की तैयारी की है। कोयला और खान मंत्रालयों और सार्वजनिक क्षेत्र के अनेक उपक्रमों ने अपने कर्मचारियों और कार्यकर्ताओं को राष्ट्रीय ध्वज वितरित किए और उन्हें भारत की स्वतंत्रता के 75वें वर्ष को मनाने के लिए 13 से 15 अगस्त तक अपने घरों में झंडा फहराने के लिए प्रोत्साहित किया गया।
कोयला और खनन के सार्वजनिक क्षेत्र के उपक्रमों ने प्रश्नोत्तरी प्रतियोगिता जैसे कार्यक्रमों की श्रृंखला आयोजित की, कर्मचारियों को देशभक्ति के जोश के साथ भाग लेने और इसे जन आंदोलन बनाने के लिए प्रत्येक भारतीय को अपने घरों में राष्ट्रीय ध्वज फहराने के लिए प्रोत्साहित करने के साथ कार्यालयों में 'हर घर तिरंगा' ब्रांडिंग और होर्डिंग्स के साथ सेल्फी बूथ लगाए गए। कोयला और खान के सार्वजनिक क्षेत्र के उपक्रमों/अधीनस्थ कार्यालयों ने देश के विभिन्न हिस्सों में बाइक रैलियों और सेमिनारों का भी आयोजन किया।
गृह मंत्रालय
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी जी को जन्मदिन की हार्दिक शुभकामनाएं देते हुए उनके दीर्घायु होने और उत्तम स्वास्थ्य की प्रार्थना की
देश के लोकप्रिय प्रधानमंत्री मोदी जी अपनी दूरदर्शिता, अथक परिश्रम और नि:स्वार्थ सेवाभाव से करोड़ों लोगों के जीवन में समृद्धि और विश्वास लाए हैं
मोदी जी में नेतृत्व, संवेदनशीलता और परिश्रम का दुर्लभ संयोजन देखने को मिलता है
मोदी जी ने देश के सोचने के स्केल और साइज को बदला है, जिससे चाहे कोरोना की वैक्सीन बनाना हो या चंद्रयान-3 की सफलता, आज हमारा तिरंगा पूरे विश्व में शान से लहरा रहा है
भारत के हर व्यक्ति के दिल से जुड़कर उसे देश के विकास से जोड़ने का अद्भुत काम इतिहास में पहली बार प्रधानमंत्री मोदी जी ने किया है
देश के करोड़ों गरीबों को गरीबी के अभिशाप से मुक्त कर उनके जीवन को बदलने के अपने संकल्प के कारण मोदी जी आज ‘दीनमित्र’ के रूप में जाने जाते हैं
नए भारत के शिल्पकार मोदी जी ने हमारे देश की प्राचीन विरासत के आधार पर एक भव्य और आत्मनिर्भर भारत की मजबूत नींव रखने का काम किया है
चाहे संगठन हो या सरकार, मोदी जी से हम सभी को सदैव “राष्ट्रहित सर्वोपरि” की प्रेरणा मिलती है, ऐसे अद्वितीय नेता के मार्गदर्शन में देशसेवा का अवसर मिलना मेरे लिए सौभाग्य की बात है
प्रधानमंत्री श्री नरेन्द्र मोदी जी के नेतृत्व में गत 9 वर्षों से स्वतंत्रता सेनानियों की कल्पना वाले भारत का निर्माण हो रहा है
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी जी के जन्मदिन पर उन्हें हार्दिक शुभकामनाएं देते हुए उनके दीर्घायु होने और उत्तम स्वास्थ्य की प्रार्थना की। X पर अपनी पोस्ट में श्री अमित शाह ने कहा कि “अपनी दूरदर्शिता, अथक परिश्रम और नि:स्वार्थ सेवाभाव से करोड़ों लोगों के जीवन में समृद्धि और विश्वास लाने वाले देश के लोकप्रिय प्रधानमंत्री श्री नरेन्द्र मोदी जी को जन्मदिन की हार्दिक शुभकामनाएं देता हूँ। साथ ही ईश्वर से आपकी दीर्घायु और उत्तम स्वास्थ्य की प्रार्थना करता हूँ।“
श्री अमित शाह ने कहा कि “मोदी जी में नेतृत्व, संवेदनशीलता और परिश्रम का दुर्लभ संयोजन देखने को मिलता है। श्री नरेन्द्र मोदी जी ने देश के सोचने के स्केल और साइज को बदला है, जिससे चाहे कोरोना की वैक्सीन बनाना हो या चंद्रयान-3 की सफलता, आज हमारा तिरंगा पूरे विश्व में शान से लहरा रहा है।” उन्होंने कहा कि “भारत के हर व्यक्ति के दिल से जुड़कर उसे देश के विकास से जोड़ने का अद्भुत काम इतिहास में पहली बार प्रधानमंत्री मोदी जी ने किया है। देश के करोड़ों गरीबों को गरीबी के अभिशाप से मुक्त कर उनके जीवन को बदलने के अपने संकल्प के कारण मोदी जी आज ‘दीनमित्र’ के रूप में जाने जाते हैं।”
केन्द्रीय गृह एवं सहकारिता मंत्री ने कहा कि “नए भारत के शिल्पकार मोदी जी ने हमारे देश की प्राचीन विरासत के आधार पर एक भव्य और आत्मनिर्भर भारत की मजबूत नींव रखने का काम किया है। चाहे संगठन हो या सरकार, मोदी जी से हम सभी को सदैव “राष्ट्रहित सर्वोपरि” की प्रेरणा मिलती है। ऐसे अद्वितीय नेता के मार्गदर्शन में देशसेवा का अवसर मिलना मेरे लिए सौभाग्य की बात है।” उन्होंने कहा कि प्रधानमंत्री श्री नरेन्द्र मोदी जी के नेतृत्व में गत 9 वर्षों से स्वतंत्रता सेनानियों की कल्पना वाले भारत का निर्माण हो रहा है। श्री अमित शाह ने प्रधानमंत्री श्री नरेन्द्र मोदी जी के जन्मदिन पर X पर एक वीडियो भी साझा किया।
उपभोक्ता कार्य, खाद्य एवं सार्वजनिक वितरण मंत्रालय
सभी राज्यों/संघ शासित प्रदेशोंको 30 मार्च, 2022 के एक ही केन्द्रीय आदेश के तहत लाया गया, जिसमें खाद्य तेलों और तिलहनों के लिए 31 दिसंबर, 2022 तक स्टॉक सीमा बढ़ाई गई है
वर्तमान भू-राजनीतिक स्थिति और आपूर्ति श्रृंखला व्यवधानों के कारण विश्व भर में वस्तुओं की कीमतों में वृद्धि को ध्यान में रखते हुए खाद्य तेल की बढ़ती कीमतों को रोकने के लिए, सरकार ने 31 दिसंबर, 2022 तक की अवधि तक सभी राज्यों/संघ शासित प्रदेशों के लिए सभी खाद्य तेलों और तिलहनों की स्टॉक सीमा बढ़ाकर 30 मार्च, 2022 को अधिसूचित केन्द्रीय आदेश में संशोधन करते हुए लाइसेंसिंग आवश्यकताओं, स्टॉक सीमा और निर्दिष्ट खाद्य पदार्थों की आवाजाही पर प्रतिबंध के 2016 को आदेश को हटा दिया है। यह आदेश 1 अप्रैल, 2022 से 31 दिसंबर 2022 तक प्रभावी है। छह राज्यों जैसे उत्तर प्रदेश, कर्नाटक, हिमाचल प्रदेश, तेलंगाना, राजस्थान और बिहार ने केन्द्र के आदेश का अनुसरण करते हुए अपना नियंत्रण आदेश जारी किया जिसे 1 अप्रैल, 2022 से नवीनतम आदेश के दायरे में लाया गया है। इस केन्द्रीय आदेश के जारी होने के साथ, सभी राज्यों/संघ शासित प्रदेशों को एक ही आदेश के तहत लाया गया है। ऊपर जिन छह राज्यों का जिक्र किया गया है उन्हें पहले 3 फरवरी 2022 के केन्द्रीय आदेश से छूट दी गई थी क्योंकि उन्होंने अपने स्वयं के केन्द्रीय आदेश जारी किए थे।
स्टॉक सीमा आदेश को लागू करने के लिए, भारत सरकार के खाद्य और सार्वजनिक वितरण विभाग ने 30 अप्रैल, 2022 से उपरोक्त केन्द्रीय आदेश के सख्त अनुपालन/ उसे लागू करने के लिए आठ केन्द्रीय टीमों की प्रतिनियुक्ति की है। जमीनी स्तर पर यानी खुदरा विक्रेताओं, थोक विक्रेताओं, बड़ी श्रृंखला के खुदरा विक्रेताओं और प्रोसेसर के खाद्य तेल और तिलहन के स्टॉक की जाँच करने के लिए वर्तमान में आठ राज्यों के चयनित जिलों में औचक निरीक्षण चल रहा है। ये राज्य हैं महाराष्ट्र, उत्तर प्रदेश, मध्य प्रदेश, राजस्थान, तेलंगाना, गुजरात, पश्चिम बंगाल और दिल्ली। कानून का उल्लंघन करने वाली संस्थाओं के खिलाफ ईसी कानून के प्रावधानों के अनुसार सख्त कार्रवाई शुरू की जाएगी।
वर्तमान में खाद्य तेलों का घरेलू उत्पादन देश की घरेलू मांग को पूरा करने में असमर्थ है। मांग और आपूर्ति के बीच के अंतर को पूरा करने के लिए देश को बड़े पैमाने पर आयात पर निर्भर रहना पड़ता है। देश में खपत होने वाले खाद्य तेल का लगभग 56 प्रतिशत आयात के माध्यम से पूरा किया जाता है। हाल की भू-राजनीतिक घटनाओं ने सभी खाद्य तेलों की अंतरराष्ट्रीय कीमतों को अभी तक के सबसे उच्च स्तर पर धकेल दिया है। इसलिए, घरेलू बाजार सहभागियों का निरीक्षण करने की आवश्यकता महसूस की गई ताकि यह सुनिश्चित किया जा सके कि अनैतिक तत्व जमाखोरी और मुनाफाखोरी जैसा कोई अनुचित कार्य नहीं कर सकें।
सरकार द्वारा अधिसूचित उपरोक्त स्टॉक सीमा आदेश, केन्द्र सरकार और सभी राज्यों/संघ शासित प्रदेशों को खाद्य तेलों और तिलहनों के भंडारण और वितरण को नियंत्रित करने का अधिकार देता है। औचक निरीक्षण के साथ यह कदम देश में खाद्य तेलों और तिलहनों की जमाखोरी को रोकने में सरकार कीमदद करता है और यह सुनिश्चित करना है कि खाद्य तेलों की कीमतें, जो एक बुनियादी आवश्यकता है, आम आदमी की पहुंच से बाहर नहीं जाएं।
सड़क परिवहन एवं राजमार्ग मंत्रालय
श्री नितिन गडकरी ने भारतीय रेल के लिए “रोड ओवर ब्रिजेज” के लिए सार-संग्रह पुस्तिका का लोकार्पण किया
केन्द्रीय परिवहन तथा राजमार्ग मंत्री श्री नितिन गडकरी ने केन्द्रीय रेल मंत्री श्री अश्वनी वैष्णव तथा राज्यमंत्री मंत्री श्री जनरल वी.के. सिंह के साथ भारतीय रेल के लिए ‘रोड ओवर ब्रिजेज’ के लिए सार-संग्रह पुस्तिका का लोकार्पण किया। इस पुस्तिका में 200 से अधिक मानक संपन्न रेखाचित्र हैं।
इस अवसर पर उन्होंने कहा कि यह सार-संग्रह पुस्तिका आने के बाद अब रोड इंजीनियर अलग से अनुमति के बिना इन रेखाचित्रों को अपना सकते हैं।
श्री गडकरी ने कहा कि इससे सड़क परिवहन तथा राजमार्ग मंत्रालय और रेल मंत्रालय के बीच कठिनाई के बिना और समन्वित निर्माण कार्य होगा।
इस्पात मंत्रालय
एनएमडीसी हैदराबाद मैराथन का शीर्षक प्रायोजक बना
एनएमडीसी ने हैदराबाद रनर्स सोसाइटी के साथ की भागीदारी
भारत की प्रमुख खनन कंपनी एनएमडीसी ने 27 और 28 अगस्त, 2022 को हैदराबाद मैराथन के लिए हैदराबाद रनर्स सोसाइटी के साथ भागीदारी की है। एनएमडीसी इस वर्ष से हैदराबाद मैराथन का टाइटल प्रायोजक बन गया है।
इस अवसर पर सीएमडी, एनएमडीसी, श्री सुमित देब ने कहा कि “एनएमडीसी इस विचार का संरक्षक है कि स्वस्थ जीवन शैली विकास की नींव है और हम दशकों से फिटनेस को बढ़ावा देने का कार्य कर रहे हैं। हमारे प्रधान मंत्री के फीट इंडिया दृष्टिकोण के अनुरूप, एनएमडीसी शारीरिक और मानसिक शक्ति के निर्माण के लिए मैराथन, गेमीफाइड वॉकथॉन, खेल टूर्नामेंट और योग कार्यक्रमों को बढ़ावा देता है। अब हम फिट इंडिया मूवमेंट का एंबेसडर बनने के लिए तैयार हो रहे हैं और हमें हैदराबाद मैराथन का सहयोग करने और अपने शहर की स्वस्थ जीवनशैली के लिए सहयोग करने पर गर्व है।"
आर्थिक मामलों की मंत्रिमण्डलीय समिति 
कैबिनेट ने पूर्वोत्तर क्षेत्रीय कृषि विपणन निगम लिमिटेड के पुनरुद्धार को मंजूरी दी
77.45 करोड़ रुपये का पुनरुद्धार पैकेज 
इस कदम से पूर्वोत्तर क्षेत्र के किसानों को उनके उत्पादों के लिए लाभकारी मूल्य सुनिश्चित करने में मदद मिलेगी
लगभग 33,000 व्यक्तियों को प्रत्यक्ष या अप्रत्यक्ष रोजगार मिलेगा
प्रधानमंत्री श्री नरेन्द्र की अध्यक्षता में आर्थिक मामलों की मंत्रिमंडलीय समिति  ने पूर्वोत्तर क्षेत्र विकास मंत्रालय  के प्रशासनिक नियंत्रण के तहत केंद्रीय सार्वजनिक उद्यम, पूर्वोत्तर क्षेत्रीय कृषि विपणन निगम लिमिटेड  के पुनरुद्धार के लिए 77.45 करोड़ रुपये  के पुनरुद्धार पैकेज को मंजूरी दी है।
लाभ:
पुनरुद्धार पैकेज के लागू होने से एनईआर के किसानों को उनके उत्पादों का लाभकारी मूल्य सुनिश्चित होगा।
पुनरुद्धार पैकेज एनईआरएएमएसी को विभिन्न नवीन योजनाओं को लागू करने में मदद करेगा, जैसे बेहतर कृषि सुविधाएं प्रदान करना, क्लस्टर में किसानों को प्रशिक्षण देना, जैविक बीज और उर्वरक, कटाई के बाद की सुविधाएं, विश्व बाजार में पूर्वोत्तर के किसानों के उत्पादों को बढ़ावा देने के लिए विभिन्न कार्यक्रमों में भागीदारी करना, जीआई उत्पादों का पंजीकरण आदि।
निगम के राजस्व में वृद्धि होगी और वीआरएस एवं अन्य मदों में कटौती के उपायों से खर्च में कमी आयेगी तथा निगम निरंतरता के आधार पर लाभ प्राप्त करना शुरू कर देगा और भारत सरकार के ऋण पर इसकी निर्भरता समाप्त हो जाएगी।
रोजगार सृजन क्षमता:
एनईआरएएमएसी के पुनरुद्धार के कार्यान्वयन के बाद, विभिन्न क्षेत्रों जैसे कृषि, परियोजना और कार्यक्रम प्रबंधन, लॉजिस्टिक्स, छंटाई व श्रेणीबद्ध करना और मूल्य संवर्धन, उद्यमिता और विपणन आदि में प्रत्यक्ष और अप्रत्यक्ष रूप से रोजगार के अवसर पैदा होंगे। उम्मीद है कि लगभग 33,000 व्यक्तियों को रोजगार मिलेगा।
लक्ष्य:
पुनरुद्धार पैकेज एनईआरएएमएसी को विभिन्न नवीन योजनाओं को लागू करने में मदद करेगा, जैसे बेहतर कृषि सुविधाएं प्रदान करना, क्लस्टर में किसानों को प्रशिक्षण, जैविक बीज और उर्वरक, कटाई के बाद की सुविधाएं ताकि विश्व बाजार में पूर्वोत्तर के किसानों के उत्पादों को कार्यक्रमों में भागीदारी के माध्यम से बढ़ावा दिया जा सके, जीआई  उत्पादों का पंजीकरण, एफपीओ और अन्य उत्पादकों को बढ़ावा देना आदि। इसके अलावा, बांस रोपण और मधुमक्खी पालन पर ध्यान केंद्रित करते हुए, ई-कॉमर्स के माध्यम से उत्पादों की बिक्री की जायेगी। भारत सरकार की अन्य योजनाओं; जैसे पीएम किसान संपदा योजना और आत्मनिर्भर भारत के तहत कृषि अवसंरचना कोष, कृषि उड़ान और किसान रेल का लाभ उठाने का प्रयास किया जायेगा। इसके अलावा, उच्च मूल्य वाली जैविक फसलों की खेती में शामिल किसान और उद्यमी के साथ गठजोड़ करने तथा अपने स्वयं के ब्रांडों जैसे "एनई फ्रेश" और "वन"  के तहत और नेफेड, ट्राइफेड आदि के माध्यम से फ्रैंचाइज़ी अवधारणा के आधार पर खुदरा आउटलेट शुरू करने की भी योजना तैयार की गयी है।
पुनरुद्धार पैकेज के कार्यान्वयन से, विभिन्न क्षेत्रों जैसे कृषि, परियोजना और कार्यक्रम प्रबंधन, लॉजिस्टिक्स, छंटाई व श्रेणीबद्ध करना और मूल्य संवर्धन, उद्यमिता और विपणन आदि में प्रत्यक्ष और अप्रत्यक्ष रूप से रोजगार के अवसर पैदा होंगे।
एनईआर के जैविक उत्पादों की जीआई टैगिंग तथा देश के अन्य हिस्सों के साथ-साथ विदेश में विपणन से इन उत्पादों के निर्यात में वृद्धि होगी, जिससे एनईआर किसानों की आर्थिक स्थिति में सुधार होगा।